text:
Feitar Tíðir! – sangleikur um 80'ini
Nú nærkast, at Glasir, Tórshavnar Musikkskúli og Rytmiska kórið í Hoydølum fara at seta upp ein sangleik í Norðurlandahúsinum.
Leikurin er føroyskur og nýskrivaður, og hann snýr seg um Føroyar og føroyskan ungdóm í lit-og hendingaríku 80´unum. Tónleikurin verður kendur tónleikur fra 80´unum í einum nýtulkaðum hami.
Jákup Veyhe og Kristina Sørensen Ougaard hava staðið fyrið leikstjórn og koreografi. Eisini hevur Jákup Veyhe saman við Hans Tórgarð skrivað leikritið.
Frumsýningin verður 11. november, og upptøkuroyndir verða í Hoydølum 20. og 21. august fyri teimum, ið hava hug at royna seg á palli sum sangarar, sjónleikarar og dansarar.
Freistin at melda seg til upptøkuroynd er fríggjadagin, 19. august klokkan 12 á telduposti Sangleikur2016(at)gmail.com


c: text/html

text:
SøluRásin 2009 verður í høllini á Skála vikuskiftið 7 og 8 november.
Hetta er ein afturvendandi sølustevna, sum Skála Ítróttarfelag,
Skála Róðrarfelag, StÍF og Strálan skipa fyri.
Stevnan hevur altíð verið væl vitjað, og er høllin fullsett við framsýnarum.
Eisini verður undirhald báðar dagarnar.
Nevnast kann, at leygardagin verður gyklarin Ásbjørn og Freki Finn og
seinni koma Juliannu Boys og country kongurin Hallur Joensen og vinir
at undirhalda.
Sunnudagin verður eisini ymiskt á skránni.
Lisa Frederiksberg syngur saman við øðrum og stórt vørutombola
verður uppi í bygdasalinum.
Seinni á degnum kemur Trøllafamiljan at vitja og Jens Marni Hansen
kemur á pallin at syngja.
Umframt alt hetta verða tvær mótasýningar hvønn dagin.
Tað síðsta, sum hendir hvørt kvøldið er, at trekt verður á pallinum um
ymsar vinningar millum seld atgongumerki fyri dagin.
Høvuðsvinningar eru tveir kekkar á 5000 kr har trekt verður millum
øll seld atgongumerki fyri báðar dagarnar.
Ein kann altíð keypa sær fleiri barnaatgongumerki á 20 kr – fleiri seðlar,
størri er møguleikin fyri at vinna.
Børn undir skúlaaldur gjalda einki.
02.11.2009
Sølurásin á Skála
SøluRásin 2009 verður í høllini á Skála vikuskiftið 7 og 8 november.

robotstxt: allowed

filter: keep